text: বনরুটি (বান বা বন নামেও পরিচিত) এক প্রকার ছোট, মিষ্টি, রুটি ভিত্তিক পদ বা রোল। যদিও এগুলি বিভিন্ন আকারের হয়ে থাকে, তবে এগুলির বেশিরভাগ হাতের আকারের বা ছোট আকৃতির হয়, এর উপরের অংশটুকু গোলাকার এবং নিচে সমতল।
  
  বনরুটি সাধারণত ময়দা, চিনি, দুধ, খামির এবং মাখন দিয়ে তৈরি করা হয়। সাধারণত মিষ্টি বনরুটিগুলিতে ছোট ফল বা বাদাম থাকে এবং উপরে গ্লেজ বা ক্যারামেল দেওয়া থাকে অথবা ভেতরের অংশ জ্যাম বা ক্রিম দিয়ে ভরা থাকে। কিছু ধরণের বান বিভিন্ন মাংস দিয়ে পূর্ণ থাকে অথবা মাংসের সাথে পরিবেশন করতে ব্যবহৃত হয় (যেমন হটডগস বা হ্যামবার্গার)।
  
  বনরুটি সাধারণত চিনি এবং মাখনের সাথে ডিম দিয়ে প্রস্তুত ময়দার খামির থেকে তৈরি করা হয়।
  
  প্রস্তুতপ্রণালী
  
  উপকরণ :- 
   ময়দা – আড়াই  কাপ
   ইস্ট – আড়াই  চা চামচ
   বেকিং পাউডার – ১ চা চামচ
   ডিম – ২ টি
   তরল দুধ – ১/৪ কাপ (কুসুম গরম)
   চিনি – ১ টেবিল চামচ (গুঁড়ো করে নিতে হবে)
   ভ্যানিলা ফ্লেভার – ১ চা চামচ
   মাখন – ২ টেবিল চামচ
   লবণ – আধা চা চামচ
   সিরকা – ২ চা চামচ
  
  প্রণালী :- 
  - ময়দা ও বেকিং পাউডার একসাথে চেলে নিতে হবে। ডিম ফেটে নিতে হবে।
  
  - একটি পাত্রে সামান্য গরম পানিতে চিনি ও ইস্ট মিশিয়ে রাখতে হবে ১০ মিনিট।
  
  - ইস্ট ফুলে উঠলে ডিম বাদে সব উপকরণ একসাথে মিলিয়ে অল্প অল্প করে ডিম মিলিয়ে ময়ান করতে হবে। যখন মনে হবে আরো ডিম দিলে নরম হয়ে যাবে, তখন ডিম ঢালা বন্ধ করতে হবে।
  
  - এবার বেশ কিছুক্ষণ ময়ান করে খামিরটি একটি বড় পাত্রে রেখে ঢেকে দিয়ে গরম জায়গায় এক ঘন্টা রাখতে হবে ফোলার জন্য।
  
  - এক ঘন্টা পর তা ফুলে দ্বিগুণ হলে ময়ান দিয়ে ছোট ছোট বল বানিয়ে বেকিং ট্রেতে নির্দিষ্ট দূরত্বে রেখে ফুলতে দিতে হবে। আধা ঘন্টা পর এর ওপর বাকি ডিমের সাথে অল্প দুধ মিশিয়ে ব্রাশ করে একটু তিল ছিটিয়ে বেক করতে হবে ১৭০ ডিগ্রী সেলসিয়াস তাপে ১৫-২০ মিনিট।
  
  - বানের ওপরে রং ধরলেই ওভেন বন্ধ করে ওভেন থেকে নামিয়ে তা কিছুক্ষণ মোটা কাপড় দিয়ে ঢেকে রাখতে হবে।
  
  - বেকিং ট্রেতে চার থেকে পাঁচটার বেশি দেওয়া উচিৎ নিয়, বানগুলি পাশাপাশি লেগে যেতে পারে।
  
  আরো দেখুন 
   রুটি
   বড়া পাও
   বান কাবাব
  
  তথ্যসূত্র
  
  বহিঃসংযোগ 
  
  বিষয়শ্রেণী:রুটি
  বিষয়শ্রেণী:প্রধান খাদ্য
  বিষয়শ্রেণী:বৈশ্বিক রন্ধনশৈলী
  বিষয়শ্রেণী:মিষ্টি রুটি
title: বনরুটি